17. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. ΔΚ. 9928 της 21/23 Ιουν. 1982 (ΦΕΚ Β΄ 404) Διατήρηση Επιτροπών και Ειδ. Επιστημονικού Συμβουλίου του ΚΕΠΕ. ΄Εχοντες υπόψη: 1.Τις διατάξεις του άρθρ. 5 του Νόμ. 1232/1982 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις». 2.Τις διατάξεις τις σχετικές με τα συλλογικά όργανα του ΚΕΠΕ. 3.Την ανάγκη διατηρήσεως των συλλογικών οργάνων του ΚΕΠΕ, αποφασίζουμε: ΔΙΑΤΗΡΗΣΗ ΣΥΛΛΟΓΙΚΩΝ ΟΡΓΑΝΩΝ Συμβούλια Άρθρ.1.-Διατηρείται το Ειδικό Επιστημονικό Συμβούλιο που προβλέπεται από τις διατάξεις του άρθρ. 4 του Β.Δ. 630/1964 (ΦΕΚ 178/1964 τ. Α΄) και λειτουργεί σύμφωνα με αυτές. Επιτροπές Άρθρ.2.-1.Διατηρείται η Εκπαιδευτική Επιτροπή που προβλέπεται από τις διατάξεις του άρθρ. 4 του υπ’ αριθ.1645/696/23.8.1969 Κανονισμού Υποτροφιών του ΚΕΠΕ (ΦΕΚ 530/τ. Β΄/1969) και λειτουργεί σύμφωνα με αυτές. Ο Κανονισμός υποτροφιών που συντάσσεται από το Διοικητικό Συμβούλιο του ΚΕΠΕ και εγκρίνεται από τον εποπτεύοντα Υπουργό, προβλέπεται από τις διατάξεις, της παρ. 3 του άρθρ. 1 του Β.Δ. 445/1961 (ανωτ.αριθ. 4) (ΦΕΚ 112 τ.Α΄/1961). 2.Διατηρείται η Επιτροπή Προμηθειών που προβλέπεται από την παρ.2 του άρθρ. 2 του Β.Δ. 644/1964 (ανωτ. αριθ. 8) (ΦΕΚ 181 τ.Α΄ 1964) και λειτουργεί σύμφωνα με αυτές. Η σύνθεση της Επιτροπής θα αποτελείται από τρία τακτικά και 3 αναπληρωματικά μέλη από υπαλλήλους του ΚΕΠΕ το ένα από τα τρία μέλη (το αρχαιότερο) θα κάνει χρέη προέδρου. ΄Αρθρ.3.-1.Σε όλα τα κατά τα ανωτέρω διατηρούμενα συλλογικά όργανα ορίζονται ως Γραμματείς υπάλληλοι του ΚΕΠΕ. 2.Υφιστάμενες διατάξεις που προβλέπουν την δυνατότητα συστάσεως ευκαιριακών Επιτροπών ή Ειδικών Επιτροπών μη διαρκούς φύσεως διατηρούνται σε ισχύ. 